上窰民俗文物館

上窰民俗文物館係香港文化博物館嘅分館，喺新界西貢北潭涌風景區入面嘅自然教育徑，佔地500平方米，原址係一條19世紀末由原籍廣東寶安縣黃草嶺黃氏族人起嘅村落──上窰村。1981年，上窰村同鄰近嘅一座灰窰被列為法定古蹟。1984年復修後改做民俗文物館，開放畀市民參觀。全館以房舍、更樓、豬舍、牛欄、敞闊嘅曬坪同其他附設嘅建築結構為主題，陳列各種農具同家庭用品，並附有相片同圖片說明，重現上窰昔日嘅鄉村風貌。

交通 
巴士：
九巴：94、96R
地址：
西貢北潭涌自然教育徑

入場資料 
開放時間：
逢星期一、星期三至星期日
每日上晝9點 — 下晝4點
逢星期二、聖誕日、聖誕翌日、元旦日、農曆年初一、初二同初三休息

入場費：
費用全免

上窰民俗文物館
康樂及文化事務署-古物古蹟辦事處

香港法定古蹟
北潭涌
香港嘅村